మంచు మోహన్ బాబు
మంచు మోహన్ బాబు (జ. మార్చి 19, 1952), తెలుగు సినిమా నటుడు, నిర్మాత, రాజకీయ వేత్త. 573 సినిమాల్లో నటించాడు. 72 సినిమాలు నిర్మించాడు.. రాజ్యసభ సభ్యుడిగా పనిచేశాడు. మోహన్ బాబు అసలు పేరు మంచు భక్తవత్సలం నాయుడు. ఈయన 2007లో పద్మశ్రీ పురస్కారం అందుకున్నాడు.
కౌశల్ మండా
కౌశల్ మండా (జ. 1980 మే 13) భారతీయ టెలివిజన్ నటుడు, మోడల్, సినిమా నటుడు, వ్యాపార ప్రకటనల చిత్ర దర్శకుడు. అతడు అనేక సినిమాలలో నటించాడు. అతడి " ద లుక్స్ ప్రొడక్షన్స్" అనే మోడల్ మేనేజిమెంటు ఏజన్సీకి వ్యవస్థాపకుడు మరియు సి.ఇ.ఓ. అతను భారతదేశంలో సుమారు 230 వాణిజ్య ప్రకటనలను రూపొందించాడు. తెలుగు సీరియల్ "ఎవ్వని చెదనుంచు (1983)" లో బాల నటుడిగా ప్రముఖ పాత్ర పోషించినందుకు తెలుగు టెలివిజన్ పరిశ్రమలో కౌశల్ మంచి పేరు పొందాడు. జెమిని టెలివిజన్ లో పేరొందిన సీరియల్ "చక్రవాకం (2003-2008) లో ప్రధాన పాత్ర పోషించాడు. డాన్స్ బేబీ డాన్స్ (2005) షోలో అతిథిగా ఉన్నాడు. జీ తెలుగు లోని "సూర్యవంశం" సీరియల్ (2017 -ప్రస్తుతం) లో ప్రధాన పాత్రధారునిగా నటిస్తున్నాడు. ప్రస్తుతం బిగ్ బాస్ తెలుగు-2 టెలివిజన్ రియాలిటీ షోలో పాల్గొన్నాడు. అతడు తెలుగు సినిమాలైన "రాజకుమారుడు (1999)" మరియు "మిస్టర్ పెరఫెక్ట్ (2011)" లలో సహాయ పాత్రధారునిగా నటించాడు. బిగ్- బాస్ తెలుగు-2 రియాలిటీ షోలో అనేక మండి అభిమానులను పొందాడు. అతనిని అభిమానించే వర్గం "కౌశల్ ఆర్మీ" గా పిలువబడుతుంది. బిగ్ బాస్ 2లో గెలుపొందిన అతను తనకు బహుమతిగా వచ్చిన నగదును కేన్సర్ బాధితుల కోసం వినియోగిస్తానని గ్రాండ్ ఫినాలె వేదికపై ప్రకటించాడు.